Boris Kivi

Boris Kivi (31. detsember 1914 Kärneri, Pöide kihelkond – 8. oktoober 2006) oli eesti koolijuht ja õpetaja.

Ta lõpetas Tornimäe algkooli ja Läänemaa Õpetajate Seminari ning tegi Tallinna Pedagoogiumi juures läbi kooliõpetajate kursused.

1935. aastal asus ta tööle õpetajana Kärla koolis. Seejärel töötas õpetajana Randvere, Mändjala ja Haamse koolis. Teises maailmasõjas osales ta Eesti laskurkorpuse ohvitserina (nooremleitnant). 

Aastatel 1951–1963 oli Boris Kivi Leisi Keskkooli direktor ja alates 1963. aastast kuni pensionile jäämiseni Kingissepa Keskkooli direktor. 

1966. aastal lõpetas Boris Kivi Tartu Riikliku Ülikooli eesti keele ja kirjanduse alal.

 Tunnustus 
 1997 Saare maavalitsuse teeneteplaat
 1999 Valgetähe V klassi teenetemärk
 2001 Kuressaare linna teenetemärkKivi, Alver. Kuressaare linna teenetemärk Boris Kivile. Saarlane.ee, 9. mai 2001.

 Isiklikku 
Ta sündis koolmeistri perekonnas. Tema isa Anton Kivi oli Tornimäe kooli õpetaja ja direktor. Õpetaja ja koolidirektor oli ka vanem vend Aleksander Kivi. Boris Kivi õde Marta Kivi oli samuti Tornimäe kooli direktor. Marta Kivi oli alates 10. detsembrist 2018 kuni 23. augustini 2020 vanim eestlaneEesti vanim elanik on Marta Kivi Postimees, 13. detsember 2018 ja teadaolevalt kõigi aegade vanim saarlane.

 Viited 

Kategooria:Eesti pedagoogid
Kategooria:Eesti koolijuhid
Kategooria: Valgetähe V klassi teenetemärgi kavalerid
Kategooria:8. Eesti Laskurkorpuse koosseis
Kategooria:Tartu Ülikooli ajaloo-keeleteaduskonna vilistlased
Kategooria:Sündinud 1914
Kategooria:Surnud 2006